ભારતના વડાપ્રધાન નરેન્દ્ર મોદી દેશના સૌથી લોકપ્રિય નેતા છે. નોટબંધી, જીએસટી જેવા મુદ્દાઓને કારણે નરેન્દ્ર મોદીની લોકપ્રિયતા ઘટી હોવાની વાતો અમેરિકાના એક સર્વે પછી અફવા સાબિત થઇ છે. અમેરિકાના પ્યૂ રિસર્ચ સેન્ટરના સર્વેમાં સાબિત થયું છે કે, પીએમ મોદી આજે પણ ભારતના સૌથી લોકપ્રિય નેતા છે. લગભગ 2464 લોકો પર કરવામાં આવેલ સર્વેમાં આ વાત સામે આવી છે. 21 ફેબ્રૂઆરીથી 10 માર્ચની વચ્ચે આ સર્વે કરવામાં આવ્યો છે, જે અનુસાર નરેન્દ્ર મોદીની લોકપ્રિયતા અન્ય કોઇ પણ નેતા કરતા વધુ છે. આ સર્વે અનુસાર, 88 ટકા આંકડા સાથે નેરન્દ્ર મોદી સૌથી આગળ છે.